Diari Oficial de la Generalitat Valenciana


Sumari del DOGV 4359, del 17-10-2002 (2002/10082)

Informació pública de la convocatòria per a la selecció de personal per a cobrir una plaça vacant del grup C, escala administració especial, subescala tècnica, classe tècnics auxiliars, denominació: bibliotecari arxiver, de l'any 2001.
-------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/2002/09/20/(1)/dof/vci/html**

### Dades del document

Número de DOGV
:   4359

Data del DOGV
:   17-10-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/10089


Data del document
:   20-09-2002

Organisme emissor
:   Ajuntament de Tavernes Blanques

Tipus de document
:   Anunci

Descriptors 

:   * Tavernes Blanques
    * concurs administratiu
    * professió de la informació
    * administració local

Informació pública de la convocatòria per a la selecció de personal per a cobrir una plaça vacant del grup C, escala administració especial, subescala tècnica, classe tècnics auxiliars, denominació: bibliotecari arxiver, de l'any 2001. [2002/Q10851]
  
La Comissió de Govern, en la sessió feta el dia 23 de juliol de 2002, va acordar convocar proves selectives d'accés al grup C, bibliotecari arxiver, que es regirà per les següents bases:
  
Primera. Objecte de la convocatòria
  
La present convocatòria té per objecte la selecció de personal per a cobrir una plaça vacant del grup C, escala d'administració especial, subescala tècnica, classe tècnics auxiliars, denominació: bibliotecari arxiver, oferida mitjançant el sistema selectiu de lliure accés, procediment de concurs oposició, inclosa en l'oferta pública d'ocupació per a l'any 2001.
  
Segona. Condicions generals dels aspirants
  
Per a ser admés a estes proves selectives, els aspirants hauran de complir els següents requisits:
  
a) Tindre la nacionalitat espanyola o la d'un dels altres estats membres de la Unió Europea o d'aquells estats als quals els siga d'aplicació la lliure circulació de treballadors i treballadores, en els termes establits en la llei estatal que regula esta matèria.
  
b) Tindre complits 18 anys i no haver arribat a l'edat de jubilació.
  
c) Estar en possessió del títol de Batxiller Superior, Batxillerat Unificat Polivalent (BUP), Batxillerat-LOGSE, Formació Professional de segon grau o títol equivalent, o haver superat les proves d'accés a la universitat per a majors de 25 anys, o complides les condicions per a obtindre'l en la data que finalitze el termini de presentació d'instàncies.
  
La titulació s'acreditarà mitjançant l'expedició dels títols corresponents per l'autoritat acadèmica competent del Ministeri d'Educació i Cultura. L'equivalència de títols l'haurà de reconéixer l'administració competent i acreditada com cal en tal sentit pels aspirants.
  
d) No patir malaltia o defecte físic que impedisca l'exercici de les corresponents funcions.
  
e) No trobar-se inhabilitat o inhabilitada penalment per a l'exercici de funcions públiques.
  
f) No haver sigut separat o separada mitjançant expedient disciplinari de qualsevol administració o ocupació pública.
  
Les condicions per a ser admés a les proves s'hauran de complir en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.
  
Tercera. Sol·licituds
  
Els qui vulguen prendre part en estes proves selectives ho hauran de fer constar en la sol·licitud segons el model que serà facilitada gratuïtament a l'Oficina del Registre General.
  
Les sol·licituds s'adreçaran a l'alcalde president de l'Ajuntament de Tavernes Blanques, en el termini de 20 dies hàbils, comptadors des del sendemà de la publicació d'esta convocatòria en el Diari Oficial de la Generalitat Valenciana. Cas dels nacionals dels estats membres de la Unió Europea o d'aquells estats als quals siga d'aplicació la lliure circulació de treballadors i treballadores hauran d'adjuntar una fotocòpia del document nacional d'identitat o del passaport.
  
La presentació de sol·licituds es podrà efectuar personalment a l'Oficina del Registre General o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Els drets d'examen es fixen en la quantia de 60 euros, i es faran efectives pels mitjans establits en l'article 38.7 de la Llei 30/1992, de 26 de novembre, i caldrà adjuntar a la sol·licitud el resguard acreditatiu del pagament dels drets. Podran igualment ingressar-se directament en el compte corrent número 2090/2250/18/1467916187, de l'entitat col·laboradora Caja de Ahorros del Mediterráneo, o mitjançant una transferència des de qualsevol entitat bancària al compte esmentat.
  
En cap cas la mera presentació i pagament suposarà la substitució del tràmit de presentació en temps i forma de la sol·licitud.
  
Quarta. Admissió d'aspirants
  
Una vegada acabat el termini de presentació de sol·licituds, amb la verificació prèvia que s'ha realitzat el pagament dels drets d'examen, l'Alcaldia dictarà una resolució, que es publicarà en el Diari Oficial de la Generalitat Valenciana i en el tauler d'edictes municipals, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.
  
Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les reclamacions que tinguen per convenient en el termini de 10 dies hàbils comptadors a partir del següent al de la publicació de la relació provisional d'admesos i exclosos en el Diari Oficial de la Generalitat Valenciana.
  
Seran causes d'exclusió, a més de les assenyalades en uns altres apartats d'estes bases:
  
- L'omissió de la firma en la sol·licitud.
  
- No adjuntar la fotocòpia del document nacional d'identitat o passaport.
  
- No pagar els drets d'examen.
  
Una vegada transcorregut el termini de 10 dies hàbils, esmenats els defectes, si és procedent, i vistes les reclamacions que corresponguen, l'Alcaldia dictarà una resolució que contindrà la relació definitiva d'admesos i exclosos, i almenys amb una antelació de 15 dies hàbils, la data, el lloc i l'hora de realització i començament dels exercicis, que es publicarà en el Diari Oficial de la Generalitat Valenciana i en el tauler d'anuncis de l'ajuntament.
  
Cinquena. Proves selectives
  
El procediment de selecció es realitzarà per concurs oposició, sistema selectiu de lliure accés.
  
1. Fase d'oposició: constarà dels exercicis que a continuació s'indiquen, els quals són de caràcter obligatori i eliminatoris.
  
Primer exercici. Obligatori i eliminatori. Consistirà en el desenvolupament per escrit, durant un temps mínim de tres hores, i màxim de quatre, a determinar pel tribunal, d'un tema elegit lliurement per l'opositor, entre dos extrets a l'atzar, de cada un dels grups I i II del temari de matèries específiques de l'annex I d'estes bases.
  
Es valorarà en este exercici el coneixement dels temes desenvolupats, l'exposició, redacció, ortografia i claredat d'idees. Els exercicis els llegiran els aspirants, davant el tribunal, que podrà formular preguntes sobre el contingut del que s'ha exposat.
  
Segon exercici. Obligatori i eliminatori. Constarà de dues parts:
  
Primera part: consistix en la redacció d'un assentament bibliogràfic de tres impresos moderns, amb una durada màxima d'una hora. L'assentament bibliogràfic constarà de la catalogació d'acord amb les instruccions vigents per a biblioteques, dels encapçalaments de matèria i de l'anotació de la classificació decimal universal (CDU). Els aspirants podran manejar les vigents instruccions, les llistes d'encapçalament de matèria i les taules de la CDU.
  
Segona part: consistirà en la catalogació d'un document i un expedient, durant un temps màxim de dues hores. Es treballarà sobre fotocòpies, i es podran consultar els originals a la taula del tribunal.
  
Tercer exercici. Obligatori i eliminatori. Consistirà en la realització per escrit d'una prova de coneixements referida als continguts del programa recollits en el grup III (matèries comunes) del programa, annex I d'estes bases, durant el temps que determine el tribunal.
  
L'exercici el podrà fixar el tribunal en forma de preguntes que caldrà desenvolupar pels aspirants o en forma de test, en nombre mínim de 75 preguntes, amb quatre respostes alternatives, en este cas només una d'elles serà correcta. la seua durada la fixarà el tribunal amb la deguda antelació, d'acord amb el contingut, sense que puga ser inferior a 70 minuts.
  
Una vegada conclosos els exercicis primer i tercer, el tribunal convocarà els opositors en sessió pública per a la lectura dels temes que hagen desenvolupat, i el tribunal podrà formular preguntes o aclariments que sobre estos jutge oportuns. Al final de l'exposició, es valorarà la claredat d'idees, la facilitat d'expressió i el coneixement sobre el temari.
  
En tots els exercicis el tribunal prendrà les mesures que calguen per a garantir l'anonimat en la valoració d'estos, i s'anul·laran tots aquells en els quals es continguera alguna marca que poguera identificar-ne l'autor.
  
2. Fase de concurs: solament es procedirà a puntuar el concurs en el cas d'haver superat el nivell d'aptitud establit per a tots i cada un dels exercicis de caràcter eliminatori de la fase d'oposició.
  
Es valoraran els mèrits acreditats fefaentment pels aspirants que hagen superat la fase d'oposició d'acord amb el barem que figura en l'annex II, de conformitat amb l'article 7 de l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
En qualsevol cas, la màxima puntuació que puga obtindre's en la fase de concurs, no excedirà mai d'un 40% de la puntuació total del concurs oposició, en funció del perfil del lloc.
  
Sisena. Qualificació dels exercicis i valoració fase de concurs
  
Els exercicis es qualificaran de 0 a 10 punts, i seran eliminats els aspirants que no obtinguen un mínim de 5 punts en cada un d'ells.
  
La qualificació final del segon exercici s'obtindrà amb la mitjana de la puntuació obtinguda en les dues parts, per a aquells aspirants que hagen superat ambdues.
  
Si el tercer exercici es fixa en forma de test, cada pregunta contestada errònia es valorarà negativament amb una penalització equivalent a 1/3 del valor de cada contestació correcta i les omissions no es computaran.
  
La qualificació resultant de la totalitat dels exercicis de la fase d'oposició es determinarà per la suma de les puntuacions obtingudes en cada un d'ells.
  
Valoració fase de concurs: juntament amb el resultat del darrer exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris hagen de passar a la fase de concurs, i els emplaçarà perquè en el termini de 10 dies hàbils comptadors des del sendemà de la publicació de les qualificacions al tauler d'anuncis de l'ajuntament, presenten la documentació acreditativa dels mèrits i l'experiència prevists en la present convocatòria, a l'Oficina del Registre General de l'ajuntament o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
No es valoraran aquells mèrits que no es troben suficientment acreditats, i no s'admetrà la documentació presentada fora de termini.
  
Una vegada finalitzat el termini de presentació de la documentació establida, el tribunal publicarà al tauler d'anuncis de l'ajuntament, la llista provisional de valoracions de la fase de concurs i concedirà un termini de 10 dies hàbils comptadors des del sendemà de la publicació, perquè les persones interessades formulen les reclamacions i esmenes que estimen pertinents en relació a la seua baremació.
  
Després de resoltes les possibles al·legacions i esmenes, el tribunal dictarà una resolució on fixarà la relació definitiva d'aspirants seleccionats en la forma establida en la base següent.
  
Setena. Relació definitiva d'aspirants aprovats per orde de puntuació
  
Finalitzades ambdues fases, es procedirà a obtindre la llista d'aspirants seleccionats i el seu orde de puntuació amb tots els que hagen superat la fase d'oposició, amb la suma de la puntuació obtinguda en la fase de concurs.
  
La relació d'aspirants que han superat les proves es formarà amb els qui, fets tots els exercicis obligatoris, hagen superat els que tinguen caràcter eliminatori, i se sumarà per a cada un d'ells les puntuacions obtingudes en tots els exercicis. Esta relació començarà amb l'aspirant que haja obtingut d'esta forma la puntuació total més alta, i finalitzarà, si s'escau, quan el nombre d'inclosos en la relació coincidisca amb el nombre de llocs convocats, es configurarà així la relació definitiva d'aspirants aprovats per orde de puntuació, el nombre del qual no podrà ser superior al de llocs convocats. Si el nombre d'aspirants relacionats d'esta forma fóra inferior al de places convocades, les no cobertes es declararan desertes.
  
En cas d'empat entre aspirants l'orde s'establirà segons la major puntuació obtinguda per cada aspirant en el segon exercici, en segon lloc, de mantindre's l'empat, caldrà ajustar-se a la major puntuació en el primer exercici. Si persistix este empat, caldrà ajustar-se a la major puntuació en la fase de concurs. En última instància, l'orde s'establirà mitjançant un sorteig públic d'estos.
  
Huitena. Borsa de treball
  
El personal aspirant que després d'haver participat en les proves d'accés al grup, sector, cos/escala de la convocatòria, haja aprovat algun exercici dels que constituïxen el procés selectiu, segons l'orde de prioritat que s'obtinga per la puntuació aconseguida i amb preferència dels que hagen aprovat major nombre d'exercicis es confeccionarà una borsa de treball.
  
El criteri definitiu de provisió dels integrants d'estes, s'obtindrà per la suma de puntuació obtinguda en les esmentades proves i l'obtinguda en la valoració dels mèrits que en cada convocatòria s'establisquen.
  
La borsa de treball, incloent-hi l'orde de prioritat es publicarà al tauler d'edictes municipal.
  
Novena. Desenvolupament de les proves selectives
  
El primer exercici es realitzarà al lloc, data i hora que s'establisca en la resolució per la qual s'aprova i publica en el Diari Oficial de la Generalitat Valenciana, la llista definitiva d'admesos i exclosos de les proves objecte d'esta convocatòria amb una antelació no inferior a 15 dies hàbils.
  
Els aspirants seran convocats per a cada exercici en crida única. Els membres del tribunal de selecció i el personal col·laborador, no permetran l'accés a la sala, on es realitze l'exercici, d'aquelles persones que compareguen una vegada conclosa la crida dels aspirants convocats.
  
Els aspirants hauran d'acreditar-ne la personalitat mitjançant la presentació del document nacional d'identitat, o del resguard amb fotografia, del passaport o del permís de conduir, sense que per a este efecte siguen vàlides les fotocòpies compulsades d'estos documents, així com de la còpia segellada amb el de l'Oficina del Registre General de la sol·licitud d'admissió a les proves.
  
Una vegada començades les proves, l'anunci de realització dels altres exercicis es farà públic, pel tribunal, en el tauler d'anuncis municipal, amb una antelació mínima de 48 hores.
  
Les valoracions de la fase de concurs es publicaran al tauler d'anuncis de l'ajuntament.
  
Les o els aspirants perdran el seu dret quan es personen als llocs de realització quan ja s'hagen iniciat les proves o per inassistència a estes, fins i tot quan siga per causes justificades.
  
Deu. Publicitat de les llistes
  
Després de la realització de cada una de les proves, el tribunal farà pública, mitjançant un anunci al tauler d'anuncis de l'ajuntament, la llista d'aspirants que les hagen superat.
  
Les relacions de les qualificacions dels aspirants que hagen accedit a la fase de concurs es publicaran al tauler d'anuncis de l'ajuntament.
  
El tribunal elevarà a l'Alcaldia la relació definitiva dels aspirants que han superat les proves per orde de puntuació, per a inserir-la en el Diari Oficial de la Generalitat Valenciana i al tauler d'anuncis de l'ajuntament.
  
Onze. Coneixements de valencià
  
L'acreditació dels coneixements de valencià per les i els aspirants que hagen superat les proves selectives, que disposa l'article 9.4 del Text Refós de la Llei de la Funció Pública Valenciana, podrà realitzar-se mitjançant la presentació d'algun dels següents documents:
  
- Títol de Batxiller o equivalent cursat a la Comunitat Valenciana, amb superació de les assignatures de valencià.
  
- Títol de l'escola oficial d'idiomes que correspon al tercer curs de coneixements de valencià.
  
- Certificat de nivell mitjà de la Junta Qualificadora de Coneixements del Valencià.
  
Els qui no puguen acreditar estos coneixements, d'acord amb l'establit en el punt anterior, hauran de fer el curs específic de valencià al qual es referix l'article 9.4 del Text Refós de la Llei de la Funció Pública Valenciana.
  
Dotze. Presentació de documents
  
En el termini de 20 dies hàbils, comptadors des del sendemà de la publicació en el Diari Oficial de la Generalitat Valenciana de les relacions d'aprovats, els aspirants proposats hauran de presentar a l'Oficina del Registre General o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, la següent documentació:
  
a) Certificat de naixement expedit pel registre civil corresponent o fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats als quals siga aplicable la lliure circulació de treballadors i treballadores.
  
b) Fotocòpia compulsada del títol acadèmic exigible segons la present convocatòria.
  
c) Declaració de no haver sigut separat o separada mitjançant un expedient disciplinari de qualsevol administració o càrrec públic, així com de no trobar-se inhabilitat o inhabilitada penalment per a l'exercici de les funcions públiques.
  
d) Certificat mèdic oficial acreditatiu de posseir la capacitat física necessària per a l'exercici de les funcions del lloc de treball oferit.
  
Els qui tinguen la condició de funcionaris o funcionàries públics o de personal laboral al servici de l'administració municipal, estaran exempts de justificar les condicions i els requisits que ja tingueren anteriorment acreditats davant d'esta administració.
  
Els i les aspirants seleccionats que dins del termini establit en el punt anterior, i tret de casos de força major, no presenten la documentació acreditativa o d'esta es deduïx que manquen d'algun dels requisits exigits, no podran ser nomenats funcionaris de carrera; sense perjuí de la responsabilitat que pogueren haver incorregut per falsedat en les seues sol·licituds de participació.
  
La plaça no ocupada per l'aspirant que no presente la documentació romandrà vacant.
  
Tretze. Nomenament de funcionaris
  
Conclòs el procés selectiu i transcorregut el termini de presentació de la documentació, els qui l'hagen superat seran nomenats funcionaris de carrera mitjançant una resolució de l'Alcaldia, que es publicarà en el Diari Oficial de la Generalitat Valenciana.
  
Els i les aspirants que hagen superat el procés selectiu, s'incorporaran al lloc de treball en un termini màxim de sis mesos des de la publicació de la resolució a què fa referència el paràgraf anterior.
  
Catorze. Tribunal
  
El tribunal de selecció de les presents proves selectives, una vegada nomenat, es publicarà juntament amb la resolució que faça pública la relació provisional d'admesos i exclosos, amb una antelació mínima d'un mes a la data del començament de les proves, el qual estarà compost per:
  
President: l'alcalde de la corporació, o membre d'esta en qui delegue.
  
Vocals:
  
- Un regidor representant de cada grup polític municipal.
  
- Regidor delegat dels servicis de l'Àrea de Cultura.
  
- Un representant de l'administració del Govern Valencià, designat per la Direcció General d'Administració Territorial, Àrea d'Administració Local, de la Conselleria de Justícia i Administracions Públiques.
  
- Un representant del professorat oficial o especialista de qualsevol departament o unitat de la Generalitat Valenciana, designat per la Direcció General d'Administració Territorial, Àrea d'Administració Local, de la Conselleria de Justícia i Administracions Públiques.
  
- Un o una representant nomenat per les organitzacions sindicals representades en la mesa sectorial de Funció Pública, que actuarà en nom de totes elles (Decret 33/1999, article 8.2).
  
- Un tècnic designat per l'Alcaldia entre funcionaris o funcionàries de carrera de la corporació.
  
- Secretari: el de la corporació o funcionari o funcionària de carrera en qui delegue, que actuarà igualment com a vocal.
  
La composició del tribunal inclourà la dels respectius suplents.
  
Per al millor compliment de la seua missió, el tribunal podrà sol·licitar i obtindre els col·laboradors, ajudants i assessors especialistes en aquelles proves en què ho estimen necessari o convenient, els quals es limitaran a l'exercici de les seues respectives especialitats i col·laboraran amb el tribunal.
  
El tribunal tindrà la consideració d'òrgan col·legiat de l'administració, i com a tal estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els seus membres, així com els col·laboradors, ajudants i assessors especialistes, hauran d'abstindre's i podran ser recusats per les persones interessades quan concórreguen en ells circumstàncies de les establides en els articles 28 i 29 de la llei esmentada.
  
Tots els membres del tribunal hauran de complir els requisits establits en l'article 13.4 del Text Refós de la Llei de la Funció Pública Valenciana, i almenys la meitat més un d'estos hauran de tindre una titulació corresponent a la mateixa àrea de coneixements de l'exigida per a l'ingrés.
  
De conformitat amb l'establit en l'article 4.e del Reial Decret 896/1991, de 7 de juny, els vocals hauran de posseir titulació o especialització acadèmiques iguals o superiors a les exigides per a l'accés a les places convocades.
  
Quinze. Dret supletori
  
A les presents proves selectives els seran aplicables:
  
- Llei 30/1984, de 2 de agost, de Mesures per a la Reforma de la Funció Pública, i modificacions posteriors.
  
- Reial Decret 896/1991, de 7 de juny, pel qual s'establixen les regles bàsiques i els programes mínims a què s'ha d'ajustar el procediment de selecció de funcionaris d'administració local.
  
- Llei 7/1985, de 2 d'abril, Reguladora de les Bases de Règim Local.
  
- Reial Decret Legislatiu 781/1986, de 18 d'abril, Text Refós de les disposicions legals vigents en matèria de règim local.
  
- Text Refós de la Llei de la Funció Pública Valenciana, de 24 d'octubre de 1995.
  
- Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.
  
I les altres disposicions de l'ordenament jurídic aplicables de la funció pública.
  
Setze. Norma final
  
La present convocatòria, les seus bases i tots els actes administratius que se'n deriven i de les actuacions del tribunal de selecció es podran impugnar en els casos i en la forma establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la Llei 29/1998, de 13 de juliol, Reguladora de la Jurisdicció Contenciosa Administrativa.
  
ANNEX I
  
Grup I. Matèries específiques: biblioteconomia i bibliografia.
  
Tema 1. Concepte de biblioteconomia. La formació professional dels bibliotecaris.
  
Tema 2. L'organització bibliotecària espanyola. Els decrets de transferència a la Comunitat Valenciana. La regulació d'estos per la Generalitat Valenciana.
  
Tema 3. Selecció i adquisició de fons bibliogràfics. Ingressos i preparació d'estos.
  
Tema 4. Els catàlegs de les biblioteques. Els seus diversos tipus.
  
Tema 5. Els sistemes de classificació.
  
Tema 6. La biblioteca pública. Les seues diferents servicis.
  
Tema 7. Les biblioteques públiques municipals. Situació i problemàtica.
  
Tema 8. Les biblioteques nacionals: la seua funció. Biblioteques docents. Biblioteques universitàries.
  
Tema 9. Ordenació i conservació de fons especials: publicacions periòdiques, mapes, gravats, obres musicals. Els fons audiovisuals.
  
Tema 10. La bibliografia. Definició, història i objectius.
  
Tema 11. Classes de bibliografia.
  
Tema 12. La informació bibliogràfica en les biblioteques.
  
Tema 13. El servici de préstec.
  
Tema 14. El servici d'informació bibliogràfica. Secció de referència.
  
Tema 15. L'ordinador a la biblioteca.
  
Tema 16. El llibre i les biblioteques a l'antiguitat.
  
Tema 17. El llibre i les biblioteques a l'edat mitjana.
  
Tema 18. El llibre i les biblioteques a l'edat moderna.
  
Tema 19. El llibre i les biblioteques al segle XX.
  
Grup II. Matèries específiques: història del llibre i les biblioteques. Arxivonomia.
  
Tema 1. Arxivística i arxivonomia.
  
Tema 2. Concepte d'arxiu i arxivista. La seua evolució.
  
Tema 3. Bibliografia espanyola sobre arxius. Principals revistes.
  
Tema 4. Definició i tipologia del document.
  
Tema 5. Organització dels arxius espanyols.
  
Tema 6. Classificació i ordenació de fons d'arxiu. Guies, inventaris i catàlegs.
  
Tema 7. Descripció de fons.
  
Tema 8. L'accessibilitat documental. Qüestions legals que planteja.
  
Tema 9. El valor dels documents. Administratiu, legal i històric.
  
Tema 10. L'arxiu. Edificació, instal·lació, accessos, mobiliari. Unitats arxivístiques de conservació.
  
Tema 11. Reprografia aplicada a arxius. Sistemes.
  
Tema 12. Arxius eclesiàstics.
  
Tema 13. Arxius senyorials.
  
Grup III. Matèries comunes: dret polític i administratiu.
  
Tema 1. La Constitució espanyola de 1978. Principis generals. Drets i deures fonamentals dels espanyols.
  
Tema 2. La corona. El poder legislatiu.
  
Tema 3. L'organització territorial de l'estat. Els estatuts d'autonomia, el seu significat. L'Estatut d'Autonomia de la Comunitat Valenciana.
  
Tema 4. L'administració pública en l'ordenament jurídic espanyol. L'administració de l'estat. L'administració autonòmica. L'administració local. L'administració institucional i corporativa.
  
Tema 5. L'administrat. Col·laboració i participació dels ciutadans en les funcions administratives.
  
Tema 6. El municipi. El terme municipal. La població. L'empadronament.
  
Tema 7. Organització municipal. Competències.
  
Tema 8. Ordenances i reglaments de les entitats locals. Classes: procediment d'elaboració i aprovació.
  
ANNEX II
  
Barem de mèrits a valorar
  
Orde de 20 de gener de 2000, del conseller de Justícia i Administracions Públiques, Diari Oficial de la Generalitat Valenciana número 3.677, de data 31 de gener de 2000, article 7.
  
A) Antiguitat i grau.
  
1. Antiguitat: es valorarà 0,05 punts per cada mes complet de servicis en actiu en les distintes administracions públiques, fins a un màxim de 9 punts. A estos efectes també es computaran els servicis reconeguts a l'empara del que es disposa en la Llei 70/1978, de 26 de desembre, de Reconeixement dels Servicis Previs en l'Administració Pública.
  
2. Grau: el grau personal consolidat pels aspirants es valorarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
La puntuació màxima possible a obtindre en el present apartat serà, en conseqüència, d'11 punts.
  
B) Formació.
  
1. Titulació acadèmica: qualsevol titulació acadèmica d'igual o superior nivell a l'exigit per a pertànyer al respectiu grup de titulació, incloent-hi la que va servir per a això: 1,5 punts, amb un màxim de 3 punts.
  
2. Cursos de formació i perfeccionament: es valoraran els cursos de formació i perfeccionament de durada igual o superior a 15 hores que hagen sigut cursats o impartits per la persona interessada, i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts, i d'acord amb la següent escala:
  
a) De 100 o més hores, 2,00 punts.
  
b) De 75 o més hores, 1,50 punts.
  
c) De 50 o més hores, 1,00 punt.
  
d) De 25 o més hores, 0,50 punts.
  
e) De 15 o més hores, 0,20 punts.
  
En cap cas es puntuaran en el present subapartat ni en l'anterior els cursos de valencià i d'idiomes, ni els cursos que pertanyen a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix, i en el supòsit de cursos impartits, estos es valoraran per una sola vegada, i no són susceptibles de ser valorades successives edicions d'un mateix curs.
  
3. Valencià: el coneixement del valencià es valorarà fins a un màxim de 3 punts amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb a la següent escala:
  
a) Coneixement oral: 0,75 punts.
  
b) Grau elemental: 1.00 punt.
  
c) Grau mitjà: 2,00 punts.
  
d) Grau superior: 3,00 punts.
  
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc establit degudament a la convocatòria, i es valorarà exclusivament en este últim cas la disposició de nivells entesos com a cursos complets superats- superiors a l'exigit, a raó d'1 punt per nivell.
  
4. Idiomes comunitaris: fins a un màxim de 2 punts, a raó de 0,40 punts per curs, o la seua equivalència si es tracta de cicles, i que correspon al títol expedit per la universitat o escola oficial d'idiomes.
  
La puntuació màxima possible a obtindre en el present apartat serà, en conseqüència, d'11 punts.
  
C) Mèrits específics.
  
1. Les titulacions acadèmiques i els cursos de formació, en matèries que estiguen relacionades amb les funcions del lloc, es valoraran, fins a un màxim de 3 punts, d'acord amb la següent escala:
  
a) Titulacions acadèmiques i cursos de 100 o més hores de durada, entre un mínim d'1,5 i un màxim de 2,5 punts.
  
b) Cursos de durada igual o superior a 15 hores i inferior a 100 hores, entre un mínim de 0,5 i un màxim d'1,5 punts.
  
Les titulacions acadèmiques seran sempre distintes de les que poguera tindre el lloc de treball com a requisit, i d'igual o superior nivell al de les exigides per a pertànyer al grup de titulació respectiu.
  
2. L'experiència en l'exercici de llocs amb funcions iguals o similars, o amb nivells de responsabilitat iguals o superiors, fins a un màxim de 3 punts, a raó entre 0,10 i 0,20 punts per mes complet de servicis.
  
La puntuació màxima a obtindre per este apartat serà, en conseqüència, de 6 punts.
  
D) Entrevista.
  
Es valorarà el resultat d'una entrevista amb un màxim de 3 punts, la qual versarà sobre el contingut d'un projecte d'extensió cultural de la biblioteca, presentada prèviament en la qual el o l'aspirant haurà exposat un pla per a dirigir la unitat administrativa objecte de la convocatòria i les seues possibles iniciatives pel que fa això.


Còpia Permalink ELI